Bakke bydelshus

Bakke bydelshus, nå (2023) kalt Bakke Design- og Innovasjonshus er en bygning i Nordre Berggate på Møllenberg i Trondheim. Bygningen er tegnet av arkitekt Axel Guldahl og fremstår som en kirke med sitt kobbertekte tårn, men den er i dag et næringsbygg med noen privateide leiligheter.

Bygningen ble oppført i perioden 1913–1914, som Bakke menighetshus, på en tomt som ble gitt av Bakke gård. I 1982 ble bygningen solgt til Trondheim kommune og gjort om til bydelshus. Bygningen har etter dette vært brukt til ulike aktiviteter, og har vært brukt av blant annet Trøndelag Musikkonservatorium, Bispehaugen Fritidshjem, Sjømannsmisjonen og Bårdar Danseinstitutt.

Referanser

Litteratur

Eksterne lenker 
 

Byggverk i Trondheim
Kirker i Trondheim
Byggverk fullført i 1914
Møllenberg
Axel Guldahl